கேள்வி: மேனார்டு நாடா எரியூட்டி - கண்டுபிடிப்பு பற்றி விளக்கவும்.
பதில்: தட்டும் மூடி (சுடுகலன்) அமைப்புகள், பாதரச(II) பல்மினேட்டு நிரப்பப்பட்ட சிறிய செப்பு மூடிகளை சார்ந்திருந்தன. இதனால், ஈரமான வானிலைகளில், மசுகெத்தின் நம்பகத்தன்மையும், செயல்திறனும் மேம்பட்டன. ஆனால், மசுகெத்தின் மெதுவான சுடும் வீகிதம் ஆனது, இன்னும் களையப்பட வேண்டிய ஒரு பிரச்சையாகவே இருந்தது. சுடுகலன்களில் ஆர்வம் கொண்ட, பல் மருத்துவரான திரு. எட்வர்டு மேனார்டு, எரியூட்டி (சுடுகலன்) பொருளை சிறு உருண்டைகளாக்கி, மெல்லிய காகிதப்பட்டைகளில் வைத்து, இன்னொரு காகிதப்பட்டையை அதன்மீது வைத்து பசையால் ஒட்டி, எரியூட்டி "நாடா"-வை உருவாக்கினார். மசுகெத்தின் சுத்தியல் (சுடுகலன்) இழுக்கப்பட்ட நிலையில், நாடாவை முன் நகர்த்தும் தானியக்க உள்ளீட்டு அமைப்பையும், மேனார்டு வடிவமைத்தார். சுத்தியல் எரியூட்டியை வெடிக்க வைப்பது மட்டுமல்லாது, நாடாவின் ஏற்கனவே சுட்ட பகுதிகளை வெட்டி அகற்றவும் செய்தது.